Missatge: Els sudamericans i magribins, els immigrants més reticents a aprendre català   Els immigrants d'origen magribí i llatinoamericà tenen, en general, una actitud negativa cap a l'aprenentatge del català, mentre que els nouvinguts procedents de l'Europa de l'Est i de l'Àfrica subsahariana valoren positivament aquesta llengua i estan més oberts a aprendre-la. Aixi s'extreu d'un estudi elaborat per la Universitat de Lleida en col·laboració amb la Generalitat, després d'entrevistar 35 joves immigrants de diferents nacionalitats de les comarques de Lleida i Osona. Segons aquest estudi, a més, els joves d'origen estranger que més valorats se senten a la societat catalana són també els que tenen una millor actitud cap al català, els que estan més motivats per aprendre'l i els que l'utilitzen amb més freqüència. Els investigadors de la Universitat de Lleida han detectat que, "com a tendència general", els joves originaris d'Europa de l'Est i de l'Àfrica subsahariana acostumen a mostrar unes actituds majoritàriament positives cap al català, però paral·lelament també cap al castellà. Malgrat no sentir-se catalans, aquest col·lectiu utilitza habitualment la llengua catalana i reconeix i valora l'especificitat cultural i lingüística de Catalunya. "En aquest cas, es percep que la via d'integració a la societat catalana passa per l'ús del català, aspecte que majoritàriament s'enfoca positivament". Per contra, els joves magribins i llatinoamericans es caracteritzen, en general, per una baixa motivació per l'aprenentatge i ús del català, ja que el veuen com una llengua minoritària i poc útil, en considerar que el castellà cobreix de manera molt més satisfactòria aquest paper. Aquests immigrants, a més, no se senten catalans ni espanyols i perceben de manera negativa o problemàtica la singularitat lingüística de Catalunya, fins al punt que veuen com un avantatge una hipotètica desaparició de la llengua catalana.     Font
Emocions: no emotion

Resposta: "És culpa dels catalans. Seva no."     "No poden menjar, que vagin tots amb mòbil és un detall sense importància."     "Nosaltres -sí, tu, tu!- som culpables de la pobresa dels seus països."     "És igual, al català li queda vint anys de vida."     "Si voten al PSOE n'aprendran. Que votin."
Emocions: disgust, anger